hu hu hu hu hu hu hu hu hu hu fy hu fr hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu cs hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en et fr hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. szeptember 19.
Ugrás a navigációhoz Ugrás a kereséshez
Az Üllői út (zöld) Budapest térképén
A Wikimédia Commons tartalmaz Üllői út témájú médiaállományokat.
Az Üllői út Budapest leghosszabb sugárútja, a Belvárostól a város délkeleti határáig húzódik. A házszámozás a páros oldalon sokkal kisebb ütemben növekszik, mert sok beékelődés – Semmelweis Egyetem egységei, Népliget és más parkok stb. – szakítja meg, ezért példának okáért a 121. házszámú lakóházzal szemben csak a Ludoviceum 82. száma áll.
A régi pesti városfal határától a 18. század elején kezdett kiépülni. Kezdetben mint "Szolnokra vivő út" vagy "Szolnoki országút" emlegették. Mai legkorábbi épületei az Erkel utcai kereszteződés környékén vannak, mert a korábbiakat az 1838-as árvíz elmosta.
Hossza 15 km, mindvégig egyenes, amely északnyugat-délkeleti irányú. A Kálvin térnél kezdődik, a névadó Üllő irányába halad, Vecsésig tart, legnagyobb házszáma 873. Érinti így a VIII., a IX., a X., a XVIII. és a XIX. kerületet. A külső, Határ út utáni (XIX. és XVIII. kerületi) szakaszát a rendszerváltás előtt Vörös Hadsereg útjának hívták.
Az Üllői utat megénekelte Kosztolányi Dezső az Üllői úti fák[1] című versében.
2 Középületek az Üllői út mentén
Az Üllői út Kálvin tér és Könyves Kálmán körút közötti szakasza a Ferencváros és Józsefváros közötti természetes határvonal. Ez alatt fut a 3-as metróvonal („kék metró”) 8 állomáson keresztül. Az út közepén (a Nagyvárad tértől az irányonként egy sávos úttest két oldalán) eredetileg többek között a 42-es, az 50-es, a régi 51-es és az 52-es jelzésű villamosjáratok közlekedtek.[2] A Nagykörút és a Határ út közötti, irányonként három forgalmi sávos szélességét a 3-as metró építésekor történt felszíni tereprendezés során kapta. Ezen a szakaszon 1976-ban a Nagyvárad térig, majd 1980-ban a Határ útig rövidültek a villamos viszonylatok.[3][4] A Könyves Kálmán körút-Határ út közötti szakasz a Ferencváros és Kőbánya közötti határvonal. A Határ út és a pestszentlőrinci Béke tér között az Üllői úton közlekedik az 50-es villamos. A Határ úttól kifelé a Külső Üllői út irányonként másfél sáv szélességű maradt. Az Üllői út a XIX. kerületben egy vasúti átjáróban keresztezi a Budapest–Lajosmizse–Kecskemét-vasútvonalat, annak kispesti állomásán („Lajosmizsei sorompó”), míg röviddel a vége előtt, már Vecsés területén keresztezi szintben a Budapest–Cegléd–Szolnok-vasútvonalat.
Az Üllői út egy-egy szakaszán közlekednek a következő autóbuszok: 9, 15, 36, 84E, 93, 93A, 89E, 94E, 99, 100E, 115, 123, 123A, 136, 166, 183, 193E, 194, 194B, 199, 217, 236, 236A, 266, 281, 294E, 909, 909A, 914, 914A, 934, 950, 950A, 979, 979A, M3, továbbá a 72M és a 83M trolibusz, illetve számos Volánbusz-járat.
Az Üllői út eleje (háttérben a Kecskeméti utca bejárata)
A Nagyvárad téri Református Egyházközség temploma (Ülloi út 90.) (1935)
Kispest átépítése előtt. Baloldalt középen a Tűzoltóság régi épülete, előtérben a jobbra lévő házak lebontva, jelenleg autókereskedés. Háttérben a József Attila lakótelep
Gazdák Biztosító Szövetkezetének palotája, jelenleg Ægon Magyarország Biztosító: Üllői út 1.
A Magyarországi Evangélikus Egyház Országos Központja: Üllői út 24.
úgynevezett belső klinikai tömb, a Semmelweis Egyetem „magja”, rektori hivatal: Üllői út 26., a teljes terület négy utcára – Mária, Baross, Szentkirályi utcákkal – néz, közös udvarral több klinikának
Iparművészeti Múzeum: Üllői út 33-37.
a Gschwindt-féle Szesz-, Élesztő-, Likőr- és Rumgyár Rt. korábban lebontott gyártelepe helyén a német UFA filmgyár által 1924-ben átadott Corvin mozi (a Gschwindt-gyárnak az Üllői út 42.-ben gyógyfürdője is volt)
Corvin bevásárlóközpont: Futó utca 37–45.
volt Mária Terézia/Kilián laktanya: Üllői út 45-51.
Örökimádás-templom, rendház és oltáregyesületi bérház: Üllői út 75-77.
Josephinum (József fiúárvaház – jelenleg gimnázium, a Klinikák metróállomás építése miatt egy részét lebontották)): Üllői út 76.
külső klinikai negyed: Üllői út 78., 78/a és 78/b, szintén több – Szigony, Balassa, Tömő stb. – utcára néző, kb. 10 hektárnyi terület az újabb (a belgyógyászatból kivált szakmák klinikáinak (pl. radiológiai, urológia, neurológiai stb.); az egész, udvarával összefüggő telep a Füvészkertből lett kihasítva
Magyar Természettudományi Múzeum (a Ludovika volt lovardája)
Ludovika Akadémia, ma Nemzeti Közszolgálati Egyetem : Ludovika tér 2
Bárka Színház (a Ludovika vívóterméből): Üllői út 82.
Orczy-park: Orczy út 1.
Semmelweis Egyetem Nagyvárad téri Elméleti Tömb (NET) torony: Nagyvárad tér. 4.
Szent István kórház: Nagyvárad tér 1.
Szent László kórház: Albert Flórián út 5-7.
Állami Népegészségügyi és Tisztiorvosi Szolgálat: Albert Flórián út 2-6.
Állami Gyermekmenhely (Lelencház), jelenleg Heim Pál Gyermekkórház: Üllői út 86.
Nagyvárad téri Református Gyülekezet Temploma: Üllői út 90.
Országos Igazságügyi Orvostani Intézet, jelenleg a Semmelweis Egyetem keretein belül: Üllői út 93.
lovassági laktanya, majd Magyar Pénzverő Zrt., jelenleg többcélú hasznosítású épület (pl. a Magyar Nemzet szerkesztősége: Üllői út 102.
általános iskola, ahol 1967 és 1974 között Cseh Tamás tanított: Üllői út 118.
Groupama Aréna, az FTC otthona: Üllői út 129.
filmgyár, ma Budapest–Népliget autóbusz-pályaudvar: Üllői út 131.
Zrínyi Miklós Nemzetvédelmi Egyetem, Bolyai János Katonai műszaki Főiskolai Kar. Üllői út 133-134. (2008 végén lebontották)
Szent Kereszt templom: Üllői út 145.
Shopmark bevásárlóközpont: Üllői út 201.
XVIII-XIX. kerületi Tűzoltó-parancsnokság: Üllői út 235.
Kispesti piac és áruház
német nemzetiségi iskola: Üllői út 380
XVIII. Kerületi Polgármesteri Hivatal: Üllői út 400.
XVIII. kerületi Rendőrkapitányság: Üllői út 436.
Madách Center (volt Madách mozi)
Lőrinc Center bevásárlóközpont: Üllői út 661.
volt Stromfeld Aurél laktanya: Üllői út 805.
↑ Varga Ákos Endre - Az Üllői út bejárása I. (hampage.hu)
↑ Varga Ákos Endre - Az Üllői út bejárása II. (hampage.hu)
↑ Varga Ákos Endre - Az Üllői út bejárása III. (hampage.hu)
Az Üllői út egykori és mai villamosközlekedése
Különleges kiállítás nyílt Budapest leghosszabb sugárútjáról – Urbanista, 2018.05.17.
Budapest lexikon. Főszerk. Berza László. 2. bőv., átd. kiad. Budapest, 1993. Akadémiai K. ISBN 9630564092
Józsefvárosi lexikon. Főszerk. Nagy Richárd. Budapest, 1970. MSZMP VIII. Ker. Bizottsága‑Fővárosi Tanács VIII. Ker. Tanács
A lap eredeti címe: „https://hu.wikipedia.org/w/index.php?title=Üllői_út&oldid=25290730”
Budapest VIII. kerületének utcái és terei
Budapest IX. kerületének utcái és terei
Budapest X. kerületének utcái és terei
Budapest XVIII. kerületének utcái és terei
Budapest XIX. kerületének utcái és terei
Infobox mapframe OSM kapcsolat azonosítója nélkül a Wikidatán
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. szeptember 19., 11:51
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.